Wenke om te onthou is dat enige glas kan herwin word selfs al is dit gebreek. As jy nie tyd het om jou glashouers te herwin nie kan jy dit altyd aanwend vir die stoor van produkte in en om jou huis.
Pikitup is ‘n inisiatief wat in Johannesburg begin is waar herwinnigsdromme en -sakke saam met jou vullisdrom uitgesit word. Om seker te maak dat mense herwin kan jy ŉ boete op die lyf loop as jy nie saam begin herwin nie.
Voedselafval wat gebruik kan word vir kompos is groente- en vrugteskille, teesakkies en koffiebone. ‘n Bokasjihouer kan aangeskaf word vir al jou voedselafval om te fermenteer, wat dan later oor jou komposhoop gegooi kan word. Kwekerye hou ook spesiale wurmkomposteringshouers aan en kan jou help om wurms in die hande te kry, en sogenaamde “wurmtee’’ is ’n baie goeie voedingstof vir plante.